
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 215 


12 Μαρτίου 1999 


Γ 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση και συμπλήρωση απόφασης περί του 
τρόπου λειτουργίας του Λαϊκού Λαχείου. 1 

Καθορισμός ανπστοιχείας ειδικοτήτων εκπαιδευτικών 
και διδασκόμενων μαθημάτων στα Τεχνικά - Επαγ¬ 
γελματικά Εκπαιδευτήρια. 2 

Συγκρότηση του Συμβουλίου Επιλογής Σχολικών Συμ¬ 
βούλων Πρωτοβάθμιας Εκπ/σης. 3 


Αναπροσαρμογή παραβολών εμπορίας λιπασμάτων. 4 

Αύξηση των συντάξεων των συνταξιούχων του Ταμεί¬ 
ου Ασφάλισης Προσωπικού Περιφερειακού Γενι¬ 
κού Νοσοκομείου Αθηνών «Ο ΕΥΑΓΓΕΛΙΣΜΟΣ» για 


το έτος 1999. 5 

Κήρυξη υποχρεωτκής της από 19.1.99 ΣΣΕ για τους ό¬ 
ρους αμοιβής και εργασίας των εκδοροσφαγέων, 
εκδοροτεμαχιστών, ακροκαθαριστών, εργατοτε- 
χνιτών εντέρων κ.λπ. όλης της χώρας. 6 

Κήρυξη υποχρεωτικής της από 19.11.98 ΣΣΕ των Κτη¬ 
νιάτρων πτυχιούχων Ανωτάτων σχολών απασχο- 
λουμένων σπς Βιοτεχνικές και Εμπορικές επιχειρή¬ 
σεις όλης της χώρας. 7 

Κήρυξη υποχρεωτικής της από 19.1.1999 ΣΣΕ των ερ¬ 
γαζομένων στα Καταστήματα πώλησης προϊόντων 
κρέατος κάθε είδοιυς όλης της χώρας. 8 

Τροποποίηση του κανονισμού της εσωτερικής υπηρε¬ 
σίας του Πρωτοδικείου Σπάρτης. 9 

Μερική ανάκληση της 28250/4.1.99 απόφαση Υπ. Πο¬ 
λιτισμού. 10 


Καθορισμός διαδικασίας χρέωσης και είσπραξης των 
διδάκτρων παρακολούθησης εκπαιδευτικών προ¬ 
γραμμάτων που θα απευθύνονται σε προσωπικό ι¬ 
διωτικών φορέων και Δημοσίων φορέων που ε¬ 
μπλέκονται στην Ασφάλεια της Πολιτικής Αεροπο¬ 
ρίας. 11 


ΑΠΟΦΑΣΕΙ Σ 

Αριθ. 3065 ( 1 ) 

Τροποποίηση και συμπλήρωση απόφασης περί του τρό¬ 
που λειτουργίας του Λαϊκού Λαχείου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 4 Α.Ν. 339/1936 «περί Κρα¬ 
τικών Λαχείων». 

2. Τις διατάξεις του άρθρου 2 Α. Ν. 2038/1939 «περί τρο- 
ποποιήσεως των διατάξεων περί Κρατικών Λαχείων». 

3. Τις διατάξεις του άρθρου 93 Π.Δ. 284/1988 «Οργανι¬ 
σμός του Υπουργείου Οικονομικών» (ΦΕΚ 128 και 165 Α 
του 1988). 

4. Την απόφασή μας 1132937/935/Α0013/28.11.94 (ΦΕΚ 
902/Β/16.12.1994) «περί τρόπου λειτουργίας του Λαϊκού 
Λαχείου από 1.1.1995» όπως τροποποιήθηκε με τις 
9334/10.11.1997 (ΦΕΚ 1023/Β720.11.1997), 3272/ 
18.2.1998 (ΦΕΚ 181/Β725.2.1998)» και 6743/16.6.1998 
(ΦΕΚ 630/Β724.6.1998) όμοιες αποφάσεις μας. 

5. Την απόφασή μας 1053068/334/Α0013/13.6.97 (ΦΕΚ 
542/Β/2.7.97) «Κανονισμός Ίδρυσης και Λειτουργίας 
Πρακτορείων Κρατικών Λαχείων». 

6. Την σύμφωνη γνώμη της Επιτροπής Διοίκησης Κρατι¬ 
κών Λαχείων όπως διατυπώθηκε στη συνεδρίαση της 23 
Φεβρουάριου 1999. 

7. Την υπ’ αριθμ. 1002298/33/Α006/8.1.97 (ΦΕΚ 
19/Β/17.1.97) απόφαση του Υφυπουργού Οικονομικών 
«Μεταβίβαση εξουσίας.... ιδίου Υπουργείου». 

8. Το γεγονός ότι δεν δημιουργείται δαπάνη για τον 
Κρατικό Προϋπολογισμό, αποφασίζουμε: 

Τροποποιούμε, και συμπληρώνουμε την υπ’ αριθμ. 
1132937/935/Α0013/28.11.1994 (ΦΕΚ 902/Β/6.12.94) α¬ 
πόφασή μας, όπως τροποποιήθηκε με τις υπ’ αριθμ. 
9334/10.11.1997 (ΦΕΚ 1023/Β720.11.97), 3272/18.2.1998 
(ΦΕΚ 181/Β725.2.1998) και 6743/16.6.1998 (ΦΕΚ 
630/Β724..6.1998 όμοιες αποφάσεις μας, ως ακολούθως: 

1. Στο τέλος του εδαφίου 3 της παραγράφου 11 α προ¬ 
στίθενται δύο νέες περιπτώσεις πρόσθετης χρηματοδό- 

τησης του «μεγάλου λαχνού» ως εξής: Στην περίπτωση 
που κατά τη διαδικασία της πρόσθετης κλήρωσης η δε¬ 
κάδα του διψήφιου αριθμού συμπέσει με τη δεκάδα του 
πρώτου λαχνού της κλήρωσης τότε χρηματοδοτείται ο 
μεγάλος λαχνός με επιπλέον 100.000.000 δραχμές και 
αυξάνεται σε 200.000.000 δραχμές, ενώ στην περίπτωση 
που συμπέσει η μονάδα (λήγοντας) του διψήφιου αριθ¬ 
μού της πρόσθετης κλήρωσης με τη δεκάδα του πρώτου 
αριθμού της κλήρωσης τότε χρηματοδοτείται ο «μεγάλος 
λαχνός» των 100.000.000 δραχμών με επιπλέον 
50.000.000 δραχμές και αυξάνεται σε 150.000.000 δραχ¬ 
μές. Τέλος σε περίπτωση δπλής ισόποσης χρηματοδότη¬ 
σης του «μεγάλου λαχνού» καταβάλλεται μόνο η μία. Η 
παρούσα απόφαση θα ισχύει από την 13η κλήρωση του 
1999. 

2. Κατά τα λοιπά ισχύει η ως άνω απόφασή μας, όπως 
τροποποιήθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 1999 

Με εντολή Υπουργού 
Ο Γενικός Γραμματέας 
ΧΑΡΗΣ ΑΛΑΜΑΝΟΣ 
——♦- 

Αριθ, Γ2/967 (2) 

Καθορισμός ανπστοιχείας ειδικοτήτων εκπαιδευτικών και 
διδασκομένων μαθημάτων στα Τεχνικά - Επαγγελματι¬ 
κά Εκπαιδευτήρια. 

ΟΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 5 παρ. Ια'ιιι του Ν. 2640 (Α' 
206) «Δευτεροβάθμια Τεχνική - Επαγγελματική Εκπαίδευ¬ 
ση και άλλες διατάξεις». 

2. Την ανάγκη ανάθεσης μαθημάτων στους εκπαιδευτι¬ 
κούς των διαφόίρων κλάδων και ειδικοτήτων που θα διδά¬ 
ξουν τα μαθήματα στα Τεχνικά - Επαγγελματικά Εκπαι¬ 
δευτήρια (Τ.Ε.Ε.). 

3. Τις διατάξεις του άρθρου 29 Α'του Ν. 1558/1985 και 
του άρθρου 27 του Ν. 2081/1992 (Α' 154) όπως ανπκατα- 
στάθηκαν με το άρθρο 1 παρ. 2 του Ν. 2469/1997 (Α' 38) 
και το γεγονός ότι από την παρούσα απόφαση δεν προ- 
καλείται δαπάνη εις βάρος του κρατικού προϋπολογι¬ 
σμού, αποφασίζουμε: 

1. Για τα θέματα καθρισμού ανπστοιχίας ειδικοτήτων 
εκπαιδευτικών και διδασκομένων μαθημάτων στα Τεχνι¬ 
κά - Επαγγελματικά Εκπαιδευτήρια εφαρμόζονται οι δια¬ 
τάξεις της αριθμ. Γ2/3325/4.9.89 εγκυκλίου του 
ΥΠ.Ε.Π.Θ. με τους προσαρτημένους σε αυτήν πίνακες 
και οδηγίες όπως τροποποιήθηκε και συμπληρώθηκε με¬ 
ταγενέστερα. 

2. Οι εκπαιδευτικοί του κλάδου ΠΕΙ 8 των ειδικοτήτων 
Αισθητικής, Κομμωτικής και Κοππκής - Ραππκής διδά¬ 
σκουν τα θεωρηπκά και εργαστηριακά μαθήματα της ει¬ 
δικότητάς τους. Τα εργαστηριακά μαθήματα διδάσκονται 
επίσης και από εκπαιδευτικούς των κλάδων ΤΕ1 και ΔΕΙ 
των ανωτέρω ειδικοτήτων, όπως οι ειδικότητες αυτές 
προβλέπονται από την αριθμ. Δ2/13558/30.12.98 (ΦΕΚ 
10/τ.Β'/1999) απόφαση του ΥΠ.Ε.Π.Θ. 

3. Οι εκπαιδευτικοί του κλάδου ΠΕ 18-Ιατρικών Εργα¬ 


στηρίων διδάσκουν σε πρώτη ανάθεση τα θεωρητικά και 
εργαστηριακά μαθήματα της ειδικότητάς τους και σε 
δεύτερη ανάθεση τα μαθήματα της ομάδας (1) των Ια¬ 
τρών. 

Επίσης τα εργαστηριακά μαθήματα της ειδικότητας 
Βοηθών Ιατρικών και Βιολογικών ΕργαστηρίωντωνΤ.Ε.Ε. 
διδάσκονται και από εκπαιδευτικούς του κλάδου ΤΕ1 α¬ 
ντίστοιχης ειδικότητας που ήδη υπηρετούν και δεν περι¬ 
λαμβάνονται σπς διατάξεις της Γ2/3325/4.9.98 εγκυκλίου 
του ΥΠ. Ε.Π.Θ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Μαρτίου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-Φ- 

Αριθ. Φ.351.1/10/Δ1/6399 (3) 

Συγκρότηση του Συμβουλίου Επιλογής Σχολικών Συμ¬ 
βούλων Πρωτοβάθμιας Εκπ/σης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 16παρ. Ια, 2,3,4,5,6 και 8 
του Ν. 2266/1994 (ΦΕΚ 218Α') όπως τροποποιήθηκαν με 
τοαρ. 10παρ. ΙΟτου Ν. 2327/1995 (ΦΕΚ Ιδβτ.Α'). 

2. Το αριθ. 988/14.1.98 έγγραφο της Διδασκαλίας Ομο¬ 
σπονδίας Ελλάδας (Δ.Ο.Ε.). 

3. Την αριθμ. Φ. 350/1/Δ1/7/5.1.1999 υπουργική απόφα¬ 
ση, με την οποία διορίστηκαν αιρετά μέλη στο Κεντρικό Υ- 
πηρεσιακκό Συμβούλιο Πρωτοβάθμιας Εκπ/σης. 

4. Το αριθ. 214/22.1.99 έγγραφο του Παιδαγωγικού Ιν¬ 
στιτούτου. 

5. Το αρ. 3139/8.1.1999 έγγραφο της Παιδαγωγικής 
Σχολής του Αριστ. Πανεπ. θεσ/νίκης, αποφασίζουμε: 

Συγκροτούμε το Συμβούλιο Επιλογής Σχολικών Συμ¬ 
βούλων Πρωτοβάθμιας Εκπαίδευσης ως εξής: 

Α. ΤΑΚΤΙΚΑ ΜΕΛΗ 

1. Μπουζάκη Σήφη, Καθηγητή του Παιδαγωγικού Τμή¬ 
ματος του Πανεπιστημίου Πατρών, ως Πρόεδρο. 

2. Αθανασίου Κυριάκο, Καθηγητή του Παιδαγωγικού 
Τμήματος του Πανεπιστημίου θεσ/νίκης. 

3. Παπαρίζο Χρήστο, Σύμβουλο του Παιδαγωγικού Ιν- 
σπτούτου. 

4. Γκιζελή Βασιλική, Σύμβουλο του Παιδαγωγικού Ινσπ- 
τούτου. 

5. Τσιτσάνη Λάμπρο, δάσκαλο - τακτικό αιρετό μέλος 
του Κεντρικού Υπηρεσιακού Συμβουλίου Πρωτοβάθμιας 
Εκπ/σης. 

6. Γούση Γεώργιο, δάσκαλο - τακτικό αιρετό μέλος του 
Κεντρικού Υπηρεσιακού Συμβουλίου Πρωτοβάθμιας Εκ¬ 
παίδευσης. 

7. Μαϊστρέλλη Χριστόφα, δάσκαλο με βαθμό Α' του 
77ου Δημοτικού Σχολείου Αθηνών του 1ου Γραφείου Π.Ε. 
Α' Αθηνών. 

Β. ΑΝΑΠΛΗΡΩΜΑΤΙΚΑ ΜΕΛΗ: 

1. Πυργιωτάκη Ιωάννη, Καθηγητή του Παιδαγωγικού 
Τμήματος Δ.Ε. του Παν. Κρήτης, ως αναπληρωματικό του 
Προέδρου. 

2. Χατζηπαντελή Θεόδωρο, Καθηγητή του Παιδαγωγι¬ 
κού Τμήματος του Πανεπιστημίου θεσ/νίκης. 

3. Μπαλάσκα Κων/νο, Μόνιμο Πρόεδρο του Παιδαγωγι¬ 
κού Ινσητούτου. 

4. Μουντάκη Κων/νο, Μόνιμο Πρόεδρο του Παιδαγωγι¬ 
κού Ινσπτούτου. 

5. Καραγιάννη θωμά, δάσκαλο - αναπληρωματικό αιρε¬ 
τό μέλος του Κεντρικού Υπηρεσιακού Συμβουλίου Πρω¬ 
τοβάθμιας Εκπ/σης. 

6. Τζήκα Ιωάννη, δάσκαλο - αναπληρωματικκό αιρετό 
μέλος του Κεντρικού Υπηρεσιακού Συμβουλίου Πρωτο¬ 
βάθμιας Εκπ/σης. 

7. Ρέντζιο Ευθύμιο, δάσκαλο με βαθμό Α' του 1ου Δη¬ 
μοτικού Σχολείου Μεγάρων του 1ου Γραφείου Π.Ε. Νομ. 
Δυτ. Αττικής. 

Γραμματέα του Συμβουλίου ορίζουμε την Τσαούση Δή¬ 
μητρα Διοικητική Υπάλληλο της Δ/νσης Προσωπικού 
Πρωτοβάθμιας Εκπ/σης της Κ.Υ. του ΥΠΕΠΘ με αναπλη- 
ρώτρια τη Φούφα Ελένη αποσπασμένη εκπ/κό στην Κ.Υ. 
του ΥΠΕΠΘ. 

Η θητεία των μελών τουσυμβουλίου είναι διετής και λή¬ 
γει στις 31.12.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1999 

Ο ΥΠΟΥΡΓΟΣ 

ΓΕΡΑΣΙΜΟΣ Δ. ΑΡΣΕΝΗΣ 
-♦- 

Αριθ. 331750 (4) 

Αναπροσαρμογή παραβόλων εμπορίας λιπασμάτων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α . Του άρθρου 4 παρ. 6 και 9 του Ν. 1565/1985 (ΦΕΚ 
164/Α/26.9.85), όπως ανπκαταστάθηκε με το άρθρο 2 του 
Ν. 2326/95 (ΦΕΚ 153/Α/27.7.95). 

β. Του άρθρου 3 του Ν. 2326/95 (Α' 153). 

γ. Του άρθρου 29Ατου Ν. 1558/86 «Κυβέρνηση και Κυ¬ 
βερνητικά Όργανα» (ΦΕΚ 134/Α) όπως το άρθρο αυτό 
προστέθηκε με το άρθρο 27 του Ν. 2081/1992 (Α' 137), ό¬ 
πως έχει ανπκατασταθεί από το άρθρο 1 παρ. 2α του Ν. 
2469/1997 (Α'38). 

δ. Την με αριθμό 3396/98 Κοινή Απόφαση του Πρωθυ¬ 
πουργού και Υπουργού Γεωργίας «Ανάθεση αρμοδιοτή¬ 
των στους Υφυπουργούς Γεωργίας, Κωνσταντίνο Βρεττό 
και Παρασκευά Φούντά» (Β/1165/9.11.98). 

2. Το γεγονός ότι από τις διατάξεις της παρούσης από¬ 
φασης δεν προκαλείται δαπάνη σε βάρος του Κρατικού 
Προϋπολογισμού. 

3. Την εισήγηση της υπηρεσίας. 

4. Την 1107/147/1239/6006Α74.10.96 απόφαση του Υ¬ 
πουργού Οικονομικών περί αναθέσεων αρμοδιοτήτων Υ¬ 
πουργού Οικονομικών στους Υφυπουργούς, αποφασί¬ 
ζουμε: 

1. Αναπροσαρμόζουμε το παράβολο για τις άδειες ε¬ 
μπορίας λιπασμάτων τύπου Α' σε 200.000 δρχ., για τις τύ¬ 
που Β' σε 1.200.000 δρχ. και για τις άδειες κυκλοφορίας 
τύπων λιπασμάτων που δεν φέρουν την ένδειξη «Λίπασμα 
Ε.Κ.» σε 100.000 δρχ. 


2. Η ισχύς της παρούσης απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 2 Μαρτίου 1999 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΚΟΝ ΓΈΩΡΠΑΣ 

Ν. ΧΡΙΣΤΟΔΟΥΛΑΚΗΣ Κ. ΒΡΕΤΤΟΣ 

- 1 - 

Αριθ. Φ25/362 (5) 

Αύξηση των συντάξεων των συνταξιούχων του Ταμείου Α¬ 
σφάλισης Προσωπικού Περιφερειακού Γενικού Νοσο¬ 
κομείου Αθηνών «Ο ΕΥΑΓΓΕΛΙΣΜΟΣ» για το έτος 
1999. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 66 του Ν. 2084/1992 
(165/τ.Α'). 

2. Τις διατάξεις των άρθρων 23 και 27 του Ν. 1558/1985 
(137/τ.Α'), του άρθρου 5 του Π.Δ. 437/1985 (157/τ.Α') και 
του Π.Δ. 372/1995 (201/τ.Α'). 

3. Τις διατάξεις του άρθρου 29Α του Ν. 1558/1985 που 
εκδόθηκε με το άρθρο 27 του Ν. 2081/1992 (154/τ.Α') και 
ανπκαταστάθηκε με το άρθρο 1 του Ν. 2469/1997 
(38/τ.Α'). 

4. Την οικ. 1749/4.11.1998 (ΦΕΚ 1171/τ.Β) απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων «Ανάθεση αρμοδιοτήτων στον Υφυ¬ 
πουργό Εργασίας και Κοινωνικών Ασφαλίσεων Φοίβο Ιω- 
αννίδη». 

5. Το αριθ. 796/8/11.1.1999 έγγραφο του Υπουργείου 
Εθνικής Οικονομίας. 

6. Την γνώμη του Διοικητικού Συμβουλίου του Ταμείου 
Ασφάλισης Προσωπικύ Περιφερειακού Γενικού Νοσοκο¬ 
μείου Αθηνών «Ο ΕΥΑΓΓΕΛΙΣΜΟΣ» που διατυπώθηκε κα¬ 
τά την 6/11.2.1999 συνεδρίασή του. 

7. Το γεγονός ότι από την εφαρμογή της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Ασφάλισης Προσωπικού Περιφερειακού Γε¬ 
νικού Νοσοκομείου Αθηνών «Ο ΕΥΑΓΓΕΛΙΣΜΟΣ» 
(Ν.Π.Δ.Δ.) ύψους 84.000.000 δρχ. περίπου για το τρέχον 
οικονομικό έτος. 

Η δαπάνη αυτή θα καλυφθεί από τις πιστώσεις που έ¬ 
χουν εγγράφει στους Κ.Α.Ε. 0611 μέχρι 0618 του προϋ¬ 
πολογισμού του κλάδου σύνταξης του Ταμείου οι οποίες 
ανέρχονται στο ποσό των 2.362.000.000 δρχ., αποφασί¬ 
ζουμε: 

1. Οι συντάξεις των συνταξιούχων του Ταμείου Ασφάλι¬ 
σης Προσωπικού Περιφεριακού Γενικού Νοσοκομείου Α¬ 
θηνών «Ο ΕΥΑΓΓΕΛΙΣΜΟΣ», αυξάνονται ως εξής: 

α) Από 1.1.1999 κατά ποσοστό 1,4%, ως διορθωτικό πο¬ 
σό. 

Ο υπολογισμός του παραπάνω ποσοστού θα γίνει στα 
ποσά των συντάξεων όπως αυτά είχαν διαμορφωθεί την 
31.12.1998. 

β) Από 1.1.1999 κατά ποσοστό 2,5% για ποσό σύνταξης 
μέχρι 250.000 δρχ. και κατά ποσοστό 2% για το τμήμα σύ¬ 
νταξης από 250.001 δρχ. και άνω. 

Ο υπολογισμός των ποσοστών αυτών θα γίνει στα ποσά 
των συντάξεων, όπως θα έχουν διαμορφωθεί μετά την αύ¬ 
ξηση της περιπτώσεως α. 

2. Οι αυξήσεις αυτές θα χορηγηθούν σε όσους ήταν συ¬ 
νταξιούχοι την 31.12.1998 καθώς και σε εκείνους που η έ¬ 
ναρξη συνταξιοδότησής τους εμπίπτει στο μέχρι την 
31.12.1998 χρονικό διάστημα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Μαρτίου 1999 

Ο ΥΦΥΠΟΥΡΓΟΣ 

ΦΟΙΒΟΣ ΙΩΑΝΝΙΔΗΣ 

-Φ- 

Αριθ. 10324 (6) 

Κήρυξη υποχρεωτικής της από 19.1.99 Σ.Σ.Ε. για τους ό¬ 
ρους αμοιβής και εργασίας των εκδοροσφαγέων, εκ- 
δοροτεμαχιστών, ακροκαθαριστών, εργατοτεχνιτών 
εντέρων κ.λπ. όλης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2του άρθρου 1 του Ν. 1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ 924/τ.Β'/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 
γασίας κατά τη συνεδρίασή του της 19ης Φεβρουάριου 
1999. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή όπ οι δε¬ 
σμευόμενοι εργοδότες απασχολούν το 51% των εργαζο¬ 
μένων του Κλάδου, αποφασίζουμε: 

1. Κηρύσσουμε υποχρεωτική την από 19.1.99 Σ.Σ.Ε. για 
τους όρους αμοιβής και εργασίας των εκδοροσφαγέων, 
εκδοροτεμαχιστών, ακροκαθαριστών, εργατοτεχνιτών ε¬ 
ντέρων κ.λπ. όλης της χώρας για όλους τους εργοδότες 
και εργαζομένους του Κλάδου που αφορά αυτή. 

2. Η ισχύς της απόφασης αυτής αρχίζει από 27.1.1999. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 

- » - 

Αριθ. 13819 (7) 

Κήρυξη υποχρεωτικής της από 19.11.98 Σ.Σ.Ε. των Κτη¬ 
νιάτρων πτυχιούχων Ανωτάτων σχολών αποσχολου- 
μένων στις Βιοτεχνικές και Εμπορικές επιχειρήσεις ό¬ 
λης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου ΙτουΝ. 1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ 924/τ.Β'/8.10.96). 

3. Τη γνώμη που εξέφρασε το Ανώτατο Συμβούλιο Ερ¬ 


γασίας κατά τη συνεδρίασή του της 10ης Φεβρουάριου 
1999. 

4. Τα στοιχεία του φακέλλου από τα οποία προκύπτει ό¬ 
τι συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του επαγγέλματος στον κλάδο, αποφασίζουμε: 

1. Κηρύσσουμε υποχρεωτική την από 19.1.99 Σ.Σ.Ε. των 
Κτηνιάτρων πτυχιούχων Ανωτάτων σχολών απασχολου- 
μένων στις Βιοτεχνικές και Εμπορικές επιχειρήσεις όλης 
της χώρας για όλους τους εργοδότες και εργαζομένους 
του επαγγέλματος στον Κλάδο που αφορά αυτή. 

2. Η ιοχύς της απόφασης αυτής αρχίζει από 11.12.98. 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-«- 

Αριθ. 10325 (8) 

Κήρυξη υποχρεωτικής της από 19.1.1999 Σ.Σ.Ε. των ερ¬ 
γαζομένων στα Καταστήματα πώλησης προϊόντων 
κρέατος κάθε είδους όλης της χώρας. 

ΟΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 1 του Ν. 1876/90. 

2. Την αριθ. 80078/4.10.96 απόφαση ανάθεσης αρμο¬ 
διοτήτων στον Υφυπουργό Εργασίας και Κοινωνικών Α¬ 
σφαλίσεων (ΦΕΚ924/τ.Β'/8.10.96). 

3. Τη γνώμη που εξέφρασε το Ανώτατο Συμβούλιο Εργα¬ 
σίας κατά τη συνεδρίασή του της 17ης Φεβρουάριου 1999. 

4. Τα στοιχεία του φακέλλου από τα οποία προκύπτει ό¬ 
π συντρέχουν οι αριθμητικές προϋποθέσεις για την κή¬ 
ρυξη υποχρεωτικής της πιο πάνω Σ.Σ.Ε. δηλαδή ότι οι δε¬ 
σμευόμενοι εργοδότες απασχολούν το 51% των εργαζο¬ 
μένων του Κλάδου, αποφασίζουμε: 

1. Κηρύσσουμε υποχρεωπκή την από 19.1.99 Σ.Σ.Ε. των 
εργαζομένων στα Καταστήματα πώλησης προϊόντων 
κρέατος κάθε είδους όλης της χώρας για όλους τους ερ¬ 
γοδότες και εργαζομένους του Κλάδου που αφορά αυτή. 

2. Η ισχύς της απόφασης αυτής αρχίζει από 27.1.1999. 

3. Από πς διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί οπήν Εφημερίδα της 
Κυβερνήσεως. 

Αθήνα, 24 Φεβρουάριου 1999 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΑΣ 
-«- 

Αριθ. οικ. 22622 (9) 

Τροποποίηση του κανονισμού της εσωτερικής υπηρε¬ 
σίας του Πρωτοδικείου Σπάρτης. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις: 

α) Του άρθρου 17 του Ν. 1756/1988 «Κώδικα Οργανι¬ 
σμού Δικαστηρίων και κατάστασης Δικαστικών λειτουρ¬ 
γών» όπως αντικαταστάθηκε από το άρθρο 5 του Ν. 
1868/1989 και όπως τελικά αντικαταστάθηκε η παράγρα¬ 
φος 2 του άρθρου 27 του Ν. 1756/1988 εκ νέου με την πα¬ 
ράγραφο 4 του άρθρου 3 του Ν. 2479/1997. 

β) Του άρθρου 29Α του Ν. 1558/1985 (ΑΊ 37) όπωςπρο- 
σετέθηκε με το άρθρο 27 του Ν. 2081/1992 (Α' 154) και 
τροποποιήθηκαν με το άρθρο 1 παρ. 2α του Ν. 2469/1997 
(Α'38). 

γ) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Το υπ’ αριθ. 161/5.2.1999 έγγραφο του Πρωτοδικείου 
Σπάρτης, αποφασίζουμε: 

Τη δημοσίευση στην Εφημερίδα της Κυβερνήσεως της 
3/1999 απόφασης της Ολομέλειας του Πρωτοδικείου 
Σπάρτης σχετικής με την τροποποίηση του κανονισμού ε¬ 
σωτερικής υπηρεσίας του Δικαστηρίου αυτού που είχε 
καταρτισθεί με την υπ’ αριθ. 5/1992 απόφαση της Ολομέ- 
λειάς του και η οποία έχει ως εξής: 

Για τους λόγους αυτούς 

Τροποποιεί τον κανονισμό της εσωτερικής υπηρεσίας 
του Πρωτοδικείου Σπάρτης που καταρτίσθηκε με την υπ’ 
αριθ. 5/1992 απόφαση του Δικαστηρίου τούτου όπως αυ¬ 
τός εγκρίθηκε με την υπ’ αριθ. 17823/20.3.92 απόφαση 
του Υπουργού Δικαιοσύνης, ως προς την συγκρότηση 
Τμήματος Οικογενειακού Δικαίου ως εξής: 

ΣΥΓΚΡΟΤΕΙ Τμήμα Οικογενειακού Δικαίου, στο οποίο 
θα υπηρετήσει ως τακπκό μέλος με διετή θητεία ο αρχαι¬ 
ότερος Πρωτόδικης Ευστάθιος Νίκας, αναπληρωτές δε 
τούτου ορίζονται οι Πρωτόδικες: 

1. Θεοδώρα Σταυράκου, 

2. Καλλιόπη Χονδρού και 

3. Ελένη Κλωνάρη. 

ΚΡΙΘΗΚΕ, αποφασίστηκε στην Σπάρτη στις 15 Ιανουά¬ 
ριου 1999 και εκδόθηκε στις 25 Ιανουάριου 1999. 


μοιβομένων Αθλητών, Αθλητικές Ανώνυμες Εταιρείες και 
άλλες διατάξεις». 

γ) Του άρθρου 40 του Ν. 1958/81 όπως αυτό συμπλη¬ 
ρώθηκε με το άρθρο 39του Ν. 2168/93 «Ρύθμιση θεμάτων 
που αφορούν όπλα, πυρομαχικά, εκρηκτικές ύλες, εκρη- 
τικούς μηχανισμούς και άλλες διατάξεις». 

δ) Του Ν. 1558/85 «Κυβέρνηση και Κυβερνητικά όργα¬ 
να». 

2. Την αριθ. 30974/19.9.91 απόφαση της Υφυπουργού 
Πολιτισμού «Διαδικασία και προϋποθέσεις απόδοσης α- 
ναλογούντων ποσοστών από ΠΡΟ-ΠΟ σε ΠΑΕ και σωμα¬ 
τεία Α', Β, Γ Εθνικών Κατηγοριών», όπως αυτή τροποποι¬ 
ήθηκε με την αριθ. 28797/2.8.93 Υπουργική απόφαση. 

3. Την αριθ. ΥΠ.ΠΟ/ΓΝΟΣ/47968/9.10.96 (ΦΕΚ 
937/τ.Β'/14.10.96) απόφαση των Πρωθυπουργού και Υ¬ 
πουργού Πολιτισμού «Ανάθεση αρμοδιοτήτων στον Υφυ¬ 
πουργό Πολιτισμού Ανδρέα Αθ. Φούρα». 

4. Την αριθ. 28250/4.1.99 απόφαση του Υφυπουργού 
Πολιτισμού «Προσωρινή διακοπή Επιχορήγησης σε 
ΠΑΕ». 

5. Το αριθ. Κ2-2329/24.2.99 έγραφοτου Υπουργείου Α¬ 
νάπτυξης εκ του οποίου προκύπτει η δημοσίευση των οι¬ 
κονομικών καταστάσεων χρήσης 1997 - 98 από την ΠΑΕ 
ΠΑΝΙΩΝΙΟΣ την 14.1.99, αποφασίζουμε: 

Ανακαλούμε την αριθ. 28250/4.1.99 Υπουργική απόφα¬ 
ση «προσωρινή διακοπή επιχορήγησης σε ΠΑΕ», σε ότι α¬ 
φορά την ΠΑΕ ΠΑΝΙΩΝΙΟΣ από 14.1.99. 

Κατά τα λοιπά η αριθ. 28250/4.1.99 απόφασή μας εξα¬ 
κολουθεί να ισχύει. 

Από τις διατάξεις της απόφασης αυτής δεν προκαλείται 
δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Φεβρουάριου 1999 

Ο ΥΦΥΠΟΥΡΓΟΣ 

ΑΝΔΡΕΑΣ ΑΘ. ΦΟΥΡΑΣ 


0 Πρόεδρος Οι Δικαστές 0 Γραμματέας 

ΚΥΡΙΑΚΟΣ ΟΙΚΟΝΟΜΟΥ ΕΥΣΤΑΘΙΟΣ ΝΙΚΑΣ ΔΗΜΗΤΡΙΟΣ ΚΡΕΜΜΥΔΑΣ 
ΘΕΟΔΩΡΑ ΣΤΑΥΡΑΚΟΥ 
ΚΑΛΛΙΟΠΗ ΧΟΝΔΡΟΥ 
ΕΛΕΝΗ ΚΛΩΝΑΡΗ 

Δικ. Γραμματέας Α' 

Κωνσταντίνα Σαραντοπούλου 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Φεβρουάριου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. Πρωτ. 4593 (10) 

Μερική ανάκληση της 28250/4.1.99 απόφασης του Υ¬ 
πουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Α.Ν. 397/68 «περί επανασυστάσεως της Γ.Γ.Α. 
και των αρμοδιοτήτων αυτής», 
β) Του άρθρου 59 παρ. 2 του Ν. 1958/91 «Τμήματα Α- 


Αριθ. Δ11/Γ/7216/3065 ( 11 ) 

Καθορισμός διαδικασίας χρέωσης και είσπραξης των δι¬ 
δάκτρων παρακολούθησης εκπαιδευτικών προγραμ¬ 
μάτων που θα απευθύνονται σε προσωπικό ιδιωτικών 
φορέων και Δημοσίων φορέων που εμπλέκονται στην 
Ασφάλεια της Πολιτικής Αεροπορίας. 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΜΕΤΑΦΟΡΩΝ 
ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του Ν.Δ. 714/70 όπως τροποποιήθηκε 
μεταγενέστερα. 

2. Τις διατάξεις του Π.Δ. 56/89 περί Οργανισμού της Υ- 
ΠΑ του Υπουργείου Μεταφορών και Επικονωνιών. 

3. Τις διατάξεις του Ν. 2465/97 άρθρο 13 παρ. 4 που α¬ 
φορά τη δυνατότητα της ΥΠΑ να καταρτίζει, να οργανώ¬ 
νει και να εκτελεί προγράμματα εκπαίδευσης όσων ε¬ 
μπλέκονται άμεσα στην υλοποίηση του Προγράμματος α¬ 
σφάλειας και πυρασφάλειας Αερολιμένων (28Α). 

4. Τις διατάξεις του Ν. 1943/91 άρθρο 51 πουαφοράτην 
ωριαία αποζημίωση των εκπαιδευτών. 

5. Τις διατάξεις του άρθρου 29Α του Ν. 1558/1985, ό¬ 
πως αυτό προστέθηκε με το άρθρο 27 του Ν. 2081/1992 

και τροποποιήθηκε με το άρθρο 1 παρ. 2α του Ν. 
2469/1997 (θθ/τ.Α'). 

6. Τηναριθ. 1 107147/1239/0006Α/4.10.96απόφασητου 
Πρωθυπουργού και Υπουργού Οικονομικών «Ανάθεση 
αρμοδιότητων Υπ. Οικ. στους Υφυπουργούς Οικονομι- 
κω'ν (922/τ.Β'). 

7. Το με αριθ. πρωτ. Δ15/Α/1570/11.Θ.97, ενημερωτικό 
της Δ15 (Δ/νση Ασφάλειας). 

β. Το με αριθ. πρωτ. Δ14/Α/107/12.2.98, ενημερωτικό 
της Δ14 (Δ/νση Εκπαίδευσης). 

9. Το συμφέρον του Δημοσίου, ΥΠΑ, αποφασίζουμε: 

1. Για παροχή εκπαίδευσης ασφάλειας σε προσωπικό 
άλλων, εκτός ΥΠΑ φορέων, που εμπίπτουν στην αρμοδιό¬ 
τητα της ΥΠΑ καθορίζουμε τις ακόλουθες τιμές εξετά- 
στρων και γενικών δικαιωμάτων ΥΠΑ που ισχύουν ανά δι¬ 
δακτική ώρα και είναι οι εξής: 

α) Ωριαία αποζημίωση εκπαιδευτών Δρχ.10.000 

β) Δαπάνες συντήρησης - επισκευής 
χρησιμοποιούμενου ηλεκτρονικού εξοπλισμού Δρχ. 10.000 
γ) Δαπάνη κατανάλωσης ηλεκτρικής ενέργειας Δρχ. 1.000 
δ) Απόσβεση κόστους αγοράς μηχανημάτων 


σε χρονικό ορίζοντα πέντε (5) ετών: 
α) Αν δεν απαιτείται χρήση προσομοιωτή: Δρχ. 15.000 

β) Αν απαιτείται χρήση προσομοιωτή (ΟΒΤ) Δρχ. 25.000 

ε) Δαπάνη εξοπλισμού γραφείων Δρχ. 1.000 

στ) Δαπάνη διοικητικής υποστήριξης Δρχ. 3.000 

Σύνολο δαπάνης με χρήση προσομοιωτή Δρχ. 50.000 

Σύνολο δαπάνης χωρίς προσομοιωτή Δρχ. 40.000 


2. Καθορίζουμε την ακόλουθη διαδικασία σχετικά με 
τον τρόπο χρέωσης και είσπραξης των προαναφερομέ- 
νων ανά διδακτική ώρα τιμών εξετάστρων: 


α) Για τη διενέργεια της εκπαίδευσης υπογράφεται 
σύμβαση μεταξύ της Υπηρεσίας Πολιτικής Αεροπορίας 
και του ενδιαφερομένου φορέα. 

β) Ο υπόχρεος προκαταβάλλει το συνολικό κόστος του 
εκπαιδευτικού προγράμματος στο λογαριασμό 234134/5 
της ΥΠΑ που τηρείται στην Τράπεζα Ελλάδος, βάσει χρη¬ 
ματικών εντολών που εκδίδονται από το ΛΕΚ/Β σύμφωνα 
με τα προβλεπόμενα στην οικεία σύμβαση. 

γ) Υπεύθυνες για την κατάρτιση της Σύμβασης είναι οι 
Διευθύνσεις Οικονομικού - Εφοδιασμού (Δ11), Εκπαίδευ¬ 
σης (Δ14) και Ασφάλειας Αερολιμένων (Δ15). 

δ) Αντίγραφα των αποδεικτικών κατάθεσης του συνολι¬ 
κού κόστους του εκπαιδευτικού προγράμματος κατατίθε¬ 
νται από τους ενδιαφερομένους στη ΣΠΟΑ, η οποία είναι 
υποχρεωμένη για την ολοκλήρωση του προγράμματος, 
σύμφωνα με τα καθοριζόμενα στην οικεία Σύμβαση. 

3. Το προϊόν των εξετάστρων και λοιπών δικαιωμάτων 
που καθορίζονται στην απόφαση αυτή αποτελεί έσοδο 
του Δημοσίου. 

4. Από τις διατάξεις της απόφαση αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η ισχύς της απόφασης αρχίζει μετά από ένα μήνα από 
την ημερομηνία της δημοσίευσής της στο ΦΕΚ. 

Η απόφαση να δημοσιευθεί στην Εφημερίδα της Κυ- 
βερνήσεως και να ανακοινωθεί σε κάθε ενδιαφερόμενο. 

Αθήνα, 8 Φεβρουάριου 1999 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΟΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

ΝΙΚ. ΧΡΙΣΤΟΔΟΥΛΑΚΗΣ ΑΝΑΣΤΑΣΙΟΣ ΜΑΝΤΕΛΗΣ 

2890 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΙΙρ: νννννν.βΙ.θΓ 
ΙΝΤΕΡΝΕΤ: (ιοΙ.ρΓ 
Θ-ΓΠ3ΪΙ: ηνβδ @ ΗοΙ.ογ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ. Κ. 54100 (031) 423 956 

ΠΕΙΡΑΙΑΣ 

Νικήτα 6-8 Τ.Κ. 185 31 4135 228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ. Κ. 711 10 (081) 396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ’ Με ΧΡ ι 8 σελίδε£ ί 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ Απ( - 8 σε χ( 5 ε ς και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Λ.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 >· . 3.500 » . 

15.000 » . 750 « . 

70.000 » . 3.500 » . 

30.000 » . 1.500 » . 

15.000 » . 750 » . 

5.000 >· . 250 - . 

10.000 » . 500 » . 

3.000 >· . 150 » . 

10.000 » . 500 » . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 4 Ε.Π.Ε. 

250,000 » . 12.500 - . 


* Οι συνδρομές του εσωτερικού προπληρώνονται στα Δημόσια Ταμε(α που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουαρίου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάπα δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



























